open-index/open-wikipedia-markdown huggingface dataset:
Thomas Voeckler

**Thomas Voeckler** (født 1979) er en fransk, tidligere profesjonell syklist.

Thomas Voeckler debuterte som profesjonell i 2001 for det franske laget Bonjour-Team, som senere har skiftet navn tre ganger, først i 2003 til Brioches La Boulangère, i 2005 til Bouygues Télécom og i 2011 til Europcar

Han deltok første gang i Tour de France i 2003, og endte på 117.-plass. I 2004 ble Voeckler fransk mester i landeveisritt.

På 5. etappe i Tour de France 2004, fra Amiens til Chartres, overtok Voeckler den gule ledertrøya. Etter at et femmannsbrudd gikk helt til mål, ledet Voeckler Tour de France med over 12 minutter ned til Lance Armstrong. Han måtte gi ledertrøya fra seg etter 15. etappe, og kjørte videre med den hvite ungdomstrøya helt til den nest siste etappen, temporittet ved Besançon. Der ble russeren Vladimir Karpets for sterk. Det franske publikummet satte stor pris på Voecklers store kampvilje.

Etter sin flotte 2004-sesong hadde Voeckler en litt mindre sterk sesong i 2005. 2006 ble derimot en ny god sesong for han, med fem seiere, blant annet høstklassikeren Paris-Bourges. I 2007 vant han 
GP Ouest-France. Etter utallige forsøk, vant han endelig sin første Tour de France-Etappe etter et utbrudd på den 5. etappen i Tour de France 2009.

Thomas Voeckler bor i Vendee-distriktet, som også er en av de største sponsorene til laget Bouygues Telecom. Bouygues Telecom har et tett samarbeid med juniorlaget Vendee U, hvorfra de rekrutterer mange av sine syklister. Voeckler selv syklet også for Vendee U før han ble profesjonell.

## Meritter

;2003
: Sammenlagt og to etappeseire i Luxembourg rundt
: Classic Loire Atlantique
: Etappeseier i Tour de l'Avenir
;2004
: 18.-plass sammenlagt, Tour de France
:: *[[Maillot jaune]]*  (5.-14. etappe)
:: *[[Maillot blanc]]*   (5.-18. etappe)
:  Fransk mester på landevei
: A travers le Morbihan
: Etappeseier i Route du Sud
;2005
: Etappeseier i Dunkirk 4-dagers
;2006
: Paris-Bourges
: Etappeseier Baskerland rundt
: Sammenlagt og etappeseier Route du Sud
;2007
: Klatrekonkurransen i Paris–Nice
: Tour du Poitou Charentes et de la Vienne
: GP Ouest-France
;2008 
: Sammenlagt Circuit de la Sarthe
: Sammenlagt Grand Prix de Plumelec-Morbihan
;2009
: Sammenlagt Étoile de Bessèges
: Sammenlagt og etappeseier Tour du Haut Var
: Trophée des Grimpeurs
: 5. etappe i Tour de France.
;2010
:  Fransk mester på landevei
: 15. etappe i Tour de France.
: Grand Prix Cycliste de Québec
;2011
: Etappeseier i Tour Méditerranéen
: Sammenlagt Tour du Haut Var
: To etappeseire i Paris–Nice
: Cholet – Pays De Loire
: Etappeseier i Giro del Trentino
: Sammenlagt og etappeseier i Dunkirk 4-dagers
: 4.-plass sammenlagt, Tour de France
:: *[[Maillot jaune]]*  (9.-18. etappe)
;2012
: Brabantse Pijl
: Klatretrøya + 10. og 16. etappe, Tour de France
;2013
: 6. etappe, Critérium du Dauphiné
: Sammenlagt, Route du Sud
: Sammenlagt og etappeseier, Tour du Poitou-Charentes
;2016
:Sammenlagt og etappeseier, Tour Cycliste International La Provence
:Sammenlagt og etappeseier, Tour de Yorkshire

## Referanser


## Eksterne lenker
* 
*
Gransherad

**Gransherad** er en bygd i Notodden kommune i Telemark, ca. 3 mil fra kommunesenteret Notodden by, og ca. 1 mil fra kommunesenteret Sauland i Hjartdal. 

Bygda har ca. 750 innbyggere, og har barne- og ungdomsskole med ca. 100 elever, barnehage, nærbutikk, «gjestehjem», bensinstasjon, sagbruk og to laftebedrifter. Det finnes også et ombygd høvleri som benyttes til konserter og andre kulturformål.

## Historie
Gransherad var fram til 1860 et sogn i Hjartdal kommune, deretter ble sognet til en egen kommune. Dette varte frem til 1964 da kommunen ble slått sammen med Notodden, Heddal og nedre del av Hovin til dagens Notodden kommune.

## Kultur og musikk
Komponisten Klaus Egge ble født i Gransherad. Fløytist og vokalist i Trang fødsel, Jørund Fluge Samuelsen, vokste også opp her.

## Referanser
Maracanã

**Maracanã** er et fotballstadion som ligger i Rio de Janeiro i Brasil. Det offisielle navnet er *Estádio Mário Filho*. Det er det største fotballstadionet i Brasil, med plass til 87&nbsp;101 tilskuere. Her spiller klubbene Flamengo og Fluminense (samt delvis Vasco da Gama) sine hjemmekamper. Botafogo spilte også sine hjemmekamper her frem til de fikk sin egen hjemmebane sommeren 2007.

Stadionet ble brukt i fotball-VM 2014, og det var her finalen ble spilt.
 
Arenaen ble opprinnelig bygget til Verdensmesterskapet i fotball i 1950, og ble renovert på begynnelsen av 1990-tallet. I årenes løp har kapasiteten for tilskuere variert mye (fra rundt  til så lite som omtrent 74&nbsp;000), men på grunn av FIFAs krav ble det i 1999 installert et høyere antall sitteplasser, og dermed ble den totale kapasiteten til anlegget betraktelig redusert. Det ble foretatt en stor renovering før de Pan-amerikanske lekene i 2007, som reduserte tilskuerantallet til  under disse lekene.

Maracanã innehar rekorden for høyeste registrert tilskuerantall på en fotballkamp. Rekorden stammer fra 16. juli 1950 i VM-kampen mellom  og  (2-1), der minst  tilskuere var innenfor stadionmurene. Det sies at det var over  tilskuere, men dette kan ikke bekreftes da telleverket ble ødelagt av folkemassene som ville inn. 

Det er også blitt arrangert konserter med bl.a. KISS, Madonna og The Rolling Stones. Høyeste tilskuerantall på konserter er på over . Det norske bandet ''a''-ha samlet i januar 1991  publikummere på Maracanã stadion.

## Referanser


## Eksterne lenker
*
San Siro

**Stadio Giuseppe Meazza**, vanligvis kjent som **San Siro**, er et fotballstadion i Milano i Italia. Det er hjemmebanen til både AC Milan og Football Club Internazionale Milano. Opprinnelig var banen kun hjemmebane for Milan, og først i 1947 begynte Inter å spille her. 3. mars 1980 skiftet stadionet navn til ære for Giuseppe Meazza, klubblegenden med to VM-gull som spilte for Internazionale – og en kort periode for AC Milan – i 1920- til 1940-årene. Stadionet som nå huser  tilskuere, er klassifisert som Kategori 4 stadion av UEFA, altså toppkategorien.

UEFA bestemte 18. september 2014 at finalen i Mesterligaen 2015/2016 skulle spilles på San Siro. 6. februar 2026 arrangerte arenaen åpningsseremonien til Vinter-OL 2026.

## Historie
San Siro ligger i bydelen med samme navn, om lag fem kilometer unna Milano sentrum. Stadionet åpnet 19. september 1926 med en kamp mellom Inter og Milan. Inter vant 6–3. I 1934 var San Siro vertskap for flere kamper i fotball-VM, blant annet semifinalen hvor hjemmelaget Italia slo Østerrike 1–0. Kamper i EM 1980 og VM 1990 ble også arrangert her. San Siro var åstedet for Kameruns 1–0-seier over Argentina i åpningskampen i den sistnevnte turneringen.

Dessuten har tre europacupfinaler vært spilt her: Serievinnercupfinalene i 1965 og 1970, og Champions League-finalen i 2001.

## Referanser


## Eksterne lenker
* 
* Museo & Tour San Siro
* San Siro på www.worldstadiums.com
Blåmanen

**Blåmanen** er et fjell i Bergen kommune i Vestland. Det har en høyde på 554 meter over havet. Blåmanen er et av Byfjellene, men blir vanligvis ikke regnet blant de syv fjell. Det ligger på det samme fjellplatået som Rundemanen, Midtfjellet, Fløyen, Sandviksfjellet, Kvitebjørnen, Ulskebjørnen, Storsåta, Vardegga, Borga, Storfjellet, Ulriken, Landåsfjellet og Nattlandsfjellet.

Blåmanen nås lettest via veien sørover fra Brushytten langs Blåmansvatnet (405 moh.) ved foten av fjellet. Men det er også mulig å nå den fra stier i ulike retninger.

Navneopprinnelsen har vært omdiskutert, og det trekkes mellom språkforskere som mener etterstavelsen *manen* kommer fra begrepet manen på en hest, mens mange bergensere etter tradisjonen oppfatter toppen som oppkalt etter en mann og at *mannen* har blitt til *manen* ved nedskriving av bergensk dialekt. Går man til mellomnederlandsk har man imidlertid 'blaer' som betyr blank panne/isse og 'mond' som betyr fjell. Sett fra Gyldenpris er det lett å se Blåmanen stikke sin blanke isse opp bak Fløyfjellet og Rundemanen.

## Referanser
Spillterning

**Spillterninger** brukes i mange forskjellige typer spill for å gi et tilfeldig resultat. De er stort sett laget av plast eller tre, selv om andre materialer kan forekomme. Som oftest brukes begrepet om den kubeformede versjonen med seks sider, som er den vanligste typen.

I noen former for spill, som for eksempel rollespill, hvor sannsynligheten for å lykkes må variere, brukes ofte flere forskjellige terninger med varierende antall sider. ''Dungeons & Dragons'', for eksempel, bruker terninger med opptil 20 sider.

På en terning med seks sider skal tradisjonelt to motstående sider alltid summeres til 7. Viser terningen f.eks. 5, skal verdien på motsatt side være 2.

## Etymologi

Terning kommer fra det svenske tärning, oldnorske ten(n)ingr og det middelnedertyske ternink. Ordet minner om det middelnedertyske terlink, som betyr liten firkantet pakke, men opprinnelsen kan mulig komme fra det franske ordet *terne*. Betydelsen av terne er *tre numre i en rekke i et lotteri*, men i denne sammenhengen benyttes det i betydningen *treer i terningsspill*.

## Se også
* Yatzy
* Backgammon
* Ludo
* Ikketransitive terninger

## Referanser


## Kilder
* Hjalmar Falk og Alf Torp: *Etymologisk ordbok over det norske og det danske sprog*, 1906

## Eksterne lenker
*
Lyderhorn

**Lyderhorn** (396 moh.) er et av de syv fjell rundt Bergen. Det ligger ved Liavatnet ca. 5 kilometer sørvest for sentrum og er godt synlig fra skipsleden både nordover og sydover, og har vært et kjent seilingsmerke. Gammelnorsk form av navnet var Logðarhorn / Lofðarhorn / Lœfðarhorn.

Nord for Lyderhorn ligger Ørnafjellet (329 moh.) og to vann som heter Skåleviksvatnet og Søre Skåleviksvatnet.

Lyderhorntunnelene er en parsell av Sotraveien fra Liavatnet i øst til krysset ved Kjøkkelvikveien mot vest.

## Friluftsliv
På Lyderhorn, Ørnafjellet og Kvarven er det mange turstier fra ulike retninger. 
Bergen Turlags årlige syvfjellstur starter fra Gravdal ved Lyderhorn og går videre over Damsgårdsfjellet, Løvstakken, Ulriken, Fløyen, Rundemanen og Sandviksfjellet.

## Fort
Kvarven fort fra 1899 lengst mot nord ble et strategisk punkt under andre verdenskrig hvor det ligger igjen en del bunkere og kanonstillinger. 

## Folketro
Lyderhorn skal etter folketroen ha vært samlingsplass for hekser på Valborgsnatten, Sankthansnatten og i julehelgen. Anne Pedersdotter skulle ha deltatt på heksestevnene på Lyderhorn tre julenetter på rad.

## Referanser




## Eksterne lenker
* Bergen byleksikon på nett, om Lyderhorn
Sandviksfjellet

**Sandviksfjellet** (417 moh.) er et av de syv fjell rundt Bergen og ligger i Sandviken nordøst for sentrum. Stien opp til toppen kalles Stoltzekleiven etter kjøpmann Gerhard Stoltz, som eide Frydenlund og lot plante til fjellsiden i 1873.

## Alternative turtraséer
Stoltzekleiven er den mest kjente stien/trappen opp, men Sandviksfjellet kan nås på flere måter. Fra Fløyen går det fine og lette turveier i retning Sandviksfjellet. Fra Munkebotn ved Sandviken sykehus går det turvei oppover, eller man kan etter nesten 1 km opp veien svinge av til høyre mot Sandviksbatteriet og der ta av på en tursti langs eggen med mektig utsikt over byen hele veien. Det går også tursti opp Skredderdalen fra Mulen hvor man på toppen må ta av til venstre og ellers følge skilting. Kommer man ovenfra går det turstier ned mot Sandviksfjellet både fra Rundemanen og Kvitebjørnen.

Siden 2010 har man kunnet bade i Storevatnet 200 meter innenfor toppen av Stoltzekleiven. Finest badeplass etter å ha fulgt demningen bort til knausene i enden.

## Stoltzekleiven Opp

Hvert år i september arrangerer idrettslaget Varegg motbakkeløpet *[[Stoltzekleiven Opp]]*. Løpet går fra Fjellveien, 200 meter sør for Bergen sekundærstasjon, og opp til skaret mellom Sandviksfjellet og Sandviksfløyen der vindpilen står.

## 7-fjellsturen
På Bergen Turlags årlige ''7-fjellsturen'' er dette det siste fjellet man går over.

## Krigsminne
Se under Ankerhytten

## Referanser




## Eksterne lenker
*
Carsten O. Five

**Carsten Ole Five** (født 1949) er en norsk økonomirådgiver og tidligere lokalpolitiker (H). 

Han har examen artium fra Stabekk Gymnas, er cand.polit. i statsvitenskap fra Universitetet i Oslo fra 1976. Hans hovedfagsoppgave har tittelen *En komparativ analyse av kommunale utgifter i fem norske kommuner som er påvirket av oljeaktivitet : med spesiell vekt på helse- og sosialutgifter*. Five er mest kjent som grunnlegger og tidligere ansvarlig redaktør av det privatøkonomiske tidsskriftet *[[Dine Penger]]* 1983–2002. Han drev også nettsiden kommentar.no, men har trukket seg ut av denne. Han driver i dag nettstedet *Fives Pengetips*.

Five var medlem av Bærum kommunestyre 1972–1983 og medlem av Akershus fylkesting 1984–1987.

Carsten O. Five var gift med Høyre-politiker Kaci Kullmann Five (1951–2017) siden 1972. De har to barn sammen.

## Referanser


## Eksterne lenker
* 
*  Fives Pengetips
Direktoratet for forvaltning og økonomistyring

**Direktoratet for forvaltning og økonomistyring** (**DFØ**), tidligere **Direktoratet for økonomistyring** og **Senter for statlig økonomistyring**, er et norsk statlig direktorat underlagt Finansdepartementet. Direktoratet ble opprettet 1. januar 2004 og har rundt 750 ansatte. DFØ er organisert i en sentralenhet i Oslo samt regnskapsdivisjon i Trondheim og lønnsdivisjon i Stavanger. Direktoratet ledes av Nina Cecilie Kulås, som i 2025 overtok for Hilde Singsaas som ledet DFØ fra 2017 til 2025.

DFØ er en rådgiver for sentrale myndigheter innen statlig økonomistyring, og utfører forvaltningsoppgaver for alle statlige virksomheter. I tillegg leverer DFØ økonomitjenester til om lag 90 prosent av de statlige virksomhetene.

DFØ fikk overført fagområdet offentlige anskaffelser fra Direktoratet for forvaltning og IKT fra 2020.

## Referanser


## Eksterne lenker
*
SSØ

**SSØ** er en forkortelse som kan vise til flere betydninger:

* Språk, samfunnsfag og økonomi, et programområde innen videregående opplæring i Norge.
* Senter for statlig økonomistyring
Damsgårdsfjellet

**Damsgårdsfjellet** (317 moh.) er et av de syv fjell rundt Bergen og ligger vest for sentrum og rett nord for Olsokfjellet (353 moh.). Damsgårdsfjellet har navnet sitt fra Store og Lille Damsgård, gnr. 153 og 154 i Bergen. I eldre tid het gården Hásteinar og var trolig oppkalt etter fjellet.

På Bergen Turlags årlige syvfjellstur er Damsgårdsfjellet det andre fjellet man går over. Da har man fra før gått over Lyderhorn og har igjen Løvstakken, Ulriken, Fløyen, Rundemanen og Sandviksfjellet.

## Panorama

## Se også
*Damsgård
*Damsgård hovedgård

## Eksterne lenker
* Bergen byleksikon på nett, om Damsgårdsfjellet
Norte de Santander

**Norte de Santander** er et departement øst i Colombia som grenser til Venezuela samt til nabodepartementene Boyacá, Santander og Cesar. Hovedstaden ligger i Cúcuta. Andre byer er Ocaña, Pamplona og Villa del Rosario. I departementet finner man også nasjonalparken Tamá. 

## Referanser


## Eksterne lenker
*
Cúcuta

**Cúcuta** (også kjent som **San José de Cúcuta**) er hovedstad i provinsen Norte de Santander som ligger øst i Colombia, mot grensen til Venezuela. Byen ble ødelagt i et jordskjelv den 18. mai 1875, men ble raskt bygget opp igjen.

I 1939 hadde Cúcuta en befolkning på 59&nbsp;323 innbyggere. I 1990 hadde den   og i 2002 var befolkningen økt til .

## Eksterne lenker
* 
* www.cucuta.com(spansk)
* Turistinformasjon Cúcuta
Jevgenij Grisjin (skøyteløper)

**Jevgenij Romanovitsj Grisjin** (russisk: Евгений Романович Гришин; født 23. mars 1931 i Tula, død 9. juli 2005 i Moskva) var en russisk skøyteløper, regnet som verdens beste sprinter i årene omkring 1960. Som ung var Grisjin en lovende banesyklist som brukte skøyteløp som vintertrening.  Han representerte Sovjetunionen. Han vant OL-gull både på 500 meter og 1500 meter i 1956 og 1960. I OL 1964 vant han sølv på 500 meter. Han deltok også i OL 1968 i Grenoble, og kom da på fjerdeplass på 500 meter. 

Den 27. januar 1963 ble Grisjin førstemann i verden til å gå 500 meter under 40 sekunder i et godkjent stevne (han hadde selv underskredet 40-sekundersgrensen i ikke-godkjente stevner tidligere). Det skjedde da han satte verdensrekord på 39,6 på Medeo-banen i Alma Ata. Dagen etter forbedret han rekorden til 39,5, en verdensrekord som skulle stå i fem år. Grisjin satte også verdensrekord på 1500 meter under OL i 1956, og flere offisielle og uoffisielle rekorder på Medeo-banen i perioden 1952–63.

Sprinteren Grisjin vant EM allround i 1956, og vant to bronsemedaljer i allround-VM – i 1954 og 1956.

## OL-medaljer
* 1956  Cortina -  **Gull** i hurtigløp på skøyter, 500 meter
* 1956  Cortina -  **Gull** i hurtigløp på skøyter, 1&nbsp;500 meter
* 1960  Squaw Valley -  **Gull** i hurtigløp på skøyter, 500 meter
* 1960  Squaw Valley -  **Gull** i hurtigløp på skøyter, 1&nbsp;500 meter
* 1964  Innsbruck -  Sølv i hurtigløp på skøyter, 500 meter

## Se også
* Liste over mestvinnende vinterolympiere
* Liste over flaggbærere for Sovjetunionen under OL

## Referanser


## Litteratur
* 

## Eksterne lenker
* 
* 
* Om Jevgenij Grisjin i Skøytesport
Putumayo (departement)

**Putumayo** er et departement sørvest i Colombia som grenser til Ecuador og Peru samt til nabodepartementene Nariño, Cauca, Caquetá og Amazonas.  Det ble etablert som departement i 1991. Hovedstaden ligger i Mocoa. Andre byer er Orito og Puerto Asís. I provinsen finner man også nasjonalparken La Paya.

Departementet er oppkalt etter elven Putumayo

## Referanser


## Eksterne lenker
*
Paris–Roubaix

**Paris–Roubaix** er et sykkelritt i Nord-Frankrike. Rittet ble arrangert for første gang i 1896, er blitt det mest berømte av de klassiske endagsrittene, et av de fem «monumentene».

Rittet arrangeres i april og går over brosteinsstrekninger og røffe veier i det nordlige Frankrikes kullgruveområder. Like etter første verdenskrig fikk rittet kallenavnet *l'enfer du Nord* (*Helvetet i nord*). Rittet følger frontlinjene fra krigen, og passerte dermed gjennom mange av krigens ruiner, kratere og ødeleggelser.

I 1968 ble startstedet flyttet fra Paris til Compiègne, omtrent 80 km lenger nord. Løypa justeres litt fra år til år. Etter hvert som de ulike veistrekningene får nytt veidekke forsøker arrangørene å finne nye utfordrende brosteinsstrekninger for å bevare rittets karakter. I 2005 gikk i alt 54,7 kilometer over brostein. Rittet avsluttes med halvannen runde på velodromen i Roubaix.

Flest seire har de belgiske syklistene Roger De Vlaeminck og Tom Boonen med fire hver. Nordmannen Thor Hushovd ble nr. 3 i 2009 og nr. 2 i 2010.

## Vinnere

## Referanser


## Eksterne lenker
*
Mocoa

**Mocoa**, opprinnelig **San Miguel de Agredo de Mocoa**, er en by i Colombia. Den er hovedstad i provinsen Putumayo som ligger sørvest i landet og grenser til Ecuador og peru. Byen ble grunnlagt  29. september 1563 av Gonzalo H. de Avendaño, og har om lag 46&nbsp;000 innbyggere.

Et jordskred den 31. mars 2017 drepte mer enn 250 mennesker.

## Referanser
Doc. Martens

**Doc. Martens** eller **Dr. Martens** er et britisk sko- og klesmerke, spesielt kjent for sine lærstøvler. Støvlene ble opprinnelig utformet av tyskeren Klaus Märtens, en lege i Wermacht under andre verdenskrig, og ble populære blant mennesker som hadde behov for en mer behagelig såle enn vanlig. 

I 1959 ble selskapets rettigheter til salg i Storbritannia kjøpt av den britiske skoprodusenten R. Griggs Group Ltdm, som blant annet la til skoenes karakteristiske gule sømmer. Hælen ble endret noe, og i denne versjonen ble støvlene populære blant annet blant arbeidsfolk som postbærere, politibetjenter og fabrikkarbeidere. 

Fra 1970-tallet ble Dr. Martens-støvler mote blant musikere, skinheads, pønkere, og diverse andre ungdomsgrupper. Tilsvarende ble de fra 1990-tallet populære i grungemiljøer. Stadig nye farger og varianter ble lagt til i sortimentet. 

Da selskapet fikk økonomiske problemer på 2000-tallet ble produksjonen flyttet fra England til Thailand. I dag produseres imidlertid en mer eksklusiv andel av støvlene (Vintage, produsert etter de opprinnelige arbeidstegningene) på den gamle fabrikken i Cobbs Lane, Wollaston. I 2012 ble selskapet anslått til å være det åttende raskest voksende britiske selskapet.

## Historie
Klaus Märtens var en lege i den tyske hæren under andre verdenskrig. Mens han var på permisjon i 1945, skadet han sin ankel da han var på ski i de bayerske Alpene. Han fant ut at hans standard militær støvler var for ubehagelig på sin skadde fot. 

Da krigen tok slutt returnerte Klaus Märtens til sin hjemby i Tyskland, hvor han fant lær fra en skomakerbutikk.  Med dette læret gjenoppbygget han designet og forbedret støvlene med luftpustende såler. 

I starten hadde ikke Märtens mye suksess i å selge sine nye støvler, inntil han møtte en gammel universitetsvenn i München i 1947. Denne mannen var Herbert Fünch fra Luxemburg. 

Fünck var fasinert av det nye designet, og de to gikk sammen inn i virksomheten. Med bruk av kassert gummi fra det tyske luftforsvaret og komfortable såler ble dette en stor suksess hos kvinner over 40 år, med 80 % av salget det første tiåret.

## Referanser


## Eksterne lenker
*
Ben Sherman

**Ben Sherman** er en britisk skjorteprodusent, grunnlagt i 1963. Var svært populær for sine rimelige button-down skjorter på sekstitallet. Skinheadbevegelsen benytter fremdeles Ben Shermans skjorter som en elementær del av sin stil. Ben Sherman har i dag utsalg i de fleste større, europeiske byene og satser på designer-skjorter framfor klær til arbeiderklassen.

## Eksterne lenker

* Offisiell Ben Sherman side
* US Ben Sherman side
* Australsk Ben Sherman side
* Review of a Ben Sherman museum exhibition .
*
Austefjorden (Volda)

**Austefjorden** er en fjordarm av Voldsfjorden (eller Voldafjorden) og ligger i Volda kommune på Sunnmøre. Her finnes bygdene Hjartåbygda, Fyrde, Kalvatn og Høydal.

I bygdene er det primært landbruk, men det blir også satset på turisme og industri. I det siste har et eget bygdemobiliseringsprosjekt blitt satt i gang for å øke aktiviteten på bygdene samt å hindre fraflytting og videre nedlegging.

* Austefjorden har pr. idag egen kirke, barnehage, barneskole og ungdomsskole i lag med Høydal og Bjørke i Ørsta kommune. 
* Mange er aktive i bygdas kulturliv som hovedsakelig er tuftet på Idrettslaget, Ungdomslaget samt kristne lag og organisasjoner.
* Hver høst blir det arrangert «Sundalen rundt», som er et mosjonsløp for alle i alle aldrer.

Høsten 2012 åpnet en ny veistrekning mellom Austefjord og Hornindalen (Kvivsvegen). Denne veien hadde vært gjenstand for politisk drakamp i mange tiår. Veistrekningen ble komplettert i løpet av år 2014 med forbedret og rassikker vei til Volda sentrum.

## Referanser




## Eksterne lenker
*
Quindío

**Quindío** er det minste departementet i Colombia og er omsluttet av nabodepartementene Risaralda, Tolima og Valle del Cauca. Hovedstaden heter Armenia. Andre byer er Calarcá og Montenegro. Departementet er kjent for gode kaffeplantasjer.

## Referanser


## Eksterne lenker
*
Provokatør

En **provokatør** er en person som gjennom handlinger, utsagn eller uttrykk har til hensikt å utløse en reaksjon hos en målgruppe eller en enkeltperson. 

Et eksempel er en kunstner som prøver å utløse en sterk offensiv eller defensiv reaksjon hos sitt publikum. Dersom terroristiske provokatører prøver å utløse en bestemt adferd blant folket kan målgruppen være en hel stat, som for eksempel i sammenheng med valg.

Vi kjenner også benevnelsen provokatør i forbindelse med etterretnings/spionvirksomhet, hvor illegale grupper infilteres av en provokatør som gir seg ut for å være med i gruppen, men har til hensikt å skaffe seg oversikt over gruppen og dens virksomhet før den så avsløres.

## Kjente provokatører
*Ludvig Nessa: Anti-abortforkjemper
*Henry Oliver Rinnan: Gestapoagent under Den andre verdenskrig

## Se også
* Politiprovokasjon
Gaustatoppen turisthytte

**Gaustatoppen turisthytte**, også kalt Gaustahytta, er en turisthytte som eies og drives av Den Norske  Turistforening Telemark, et lokallag av Den norske turistforening (DNT). Hytta ligger ca. 1830 moh., nær toppen av Gaustatoppen, og er en steinhytte fra 1893 bygget av Skien - Telemark Turistforening (senere: DNT Telemark). Hytta ble modernisert i 1999 og har enkel servering hver dag i sommersesongen frem til rundt midten av september samt noen helger etter det.

Velger man å starte turen til toppen fra parkering ved Svineroi er turen på ca 3 km og man bruker ca 2 timer opp, fra Stavsro er turen ca 5,1 km og du bruker ca 3 timer. For de som ikke ønsker å gå kan man benytte Gaustabanen inne i fjellet.

Hytta har elleve senger, men i perioder der hytta er betjent skal overnatting avtales med betjeningen.

## Eksterne lenker
* Telemark Turistforenings side om Gaustatoppen turisthytte
*Ut.no sine turforslag til Gaustatoppen
*Gaustabanen
Kjell Elvis

**Kjell Henning Bjørnestad** (født 1968), bedre kjent som **Kjell Elvis**, er en norsk Elvis-imitator.

Bjørnestad er født i Farsund, oppvokst i Vanse, og bor i Lyngdal. Han har gjennomgått plastiske operasjoner i forsøk på å bli mer lik Elvis. Han ble kåret til Europas beste Elvis-imitator i en konkurranse i 2006 og fikk tredjeplass i verdensmesterskapet for Elvis-imitatorer i 2007. I 2017 utkom den autoriserte biografien *Ensom som Elvis* på Genesis forlag, ført i pennen av journalist og forfatter Bjørn Jarle Sørheim-Queseth.

## Karriere
Mens han var i militæret i 1988, begynte han å gjøre noen Elvis-imitasjoner. I 1997 viste NRK dokumentaren *Kjell Elvis*, som handlet om hans liv som imitator. Dokumentaren ble også vist i Sverige, Tyskland og Danmark.

Han arrangerte en Elvis-festival i Kristiansand i Norge i 2001 og arrangerte en ny festival i Oslo i 2002.

Han satte verdensrekorden i å synge Elvis' hits i august 2003, da han sang nonstop i 26 timer, fire minutter og 40 sekunder. NRK streamet den 26 timer lange konserten på deres hjemmeside.

25. juli 2020 satte han nok en ny verdensrekord. Da sang han Elvis-låter i 50 timer, 50 minutter og 50 sekunder. «Jeg skal aldri gjøre dette igjen» sa han etter verdensrekorden.

## Politikk
Han er også kjent for å ha støttet Vidar Kleppe, en tidligere politiker for Fremskrittspartiet. Ved stortingsvalget i 2013 erklærte han sin støtte til partiet De Kristne.

## Priser og nominasjoner
I 1997 kom han på sjetteplass i en Elvis-imitatorkonkurranse i USA. I 1999 kom han på andreplass i et uoffisielt EM i Elvis-imitasjon som fant sted i Tyskland. Han vant Nordisk mesterskap i 2001. Han ble kåret Europas beste Elvis-imitator i 2006, og han kom på tredjeplass i VM for Elvis-imitatorer i 2006. I 2007 var han en av finalistene i The Ultimate Elvis Tribute Contest, arrangert av Elvis Presley Enterprises.

## Referanser


## Eksterne lenker
* 
* 
*
Cand.polit.

**Cand.polit.** er en akademisk grad i Danmark og tidligere i Norge. Cand.polit. er en forkortelse og den fulle betegnelsen er *candidata rerum politicarum* for kvinner, og *candidatus rerum politicarum* for menn.

Graden ble innført ved Københavns Universitet i 1848. Den tildeles i dag bare innen faget økonomi ved Københavns Universitet, mens økonomikandidater fra andre danske universiteter får graden cand.oecon. Graden er femårig og oversettes til engelsk som *Master of Science (MSc) in Economics*. Kandidater fra Københavns Universitet med rett til tittelen cand.polit. kan velge å bruke graden cand.oecon. i stedet. De som er cand.oecon. fra andre danske læresteder kan imidlertid ikke kalle seg cand.polit.

I Norge ble cand.polit. innført etter dansk forbilde og ble brukt som tittel på samfunnsvitenskapelig embetseksamen, som ble avlagt ved de samfunnsvitenskapelige fakulteter i Norge. Graden ble de siste tiårene oppnådd på grunnlag av eksamener som omfattet minst 12 semesters (6 års) normert studietid. Den bygde på cand.mag.-graden i samfunnsvitenskap eller tilsvarende utdanning med tillegg av hovedfagseksamen i et samfunnsvitenskapelig fag. I forbindelse med Bologna-prosessen ble graden fra 2003 erstattet av mastergraden. Cand.polit. ble som overgangsordning tildelt siste gang vårsemesteret 2007. De som er cand.polit. kan velge å kalle seg master i samfunnsvitenskap, men de som har mastergraden i samfunnsvitenskap kan ikke kalle seg cand.polit.

## Referanser
Jamal Lindsay

**Jamal Lindsay**, før  **Germaine Maurice Lindsay** (født 23. september 1985, død 7. juli 2005) var en av de fire menn som bombet tre tog på undergrunnen i London og en buss i det sentrrale London den 7. juli 2005 i terrorangrep som kostet minst 55 mennesker livet (dem selv medregnet) og såret over 700.

## Referanser
Dyrskuet

**Dyrskuet** er en fesjåfestival som arrangeres første helg i september i Lyngdal. Det har tradisjoner tilbake til 1857, men har siden da utviklet seg fra et samlingspunkt for bøndene til et arrangement for alle slags mennesker. Selv om framvisning av dyr og livdyrauksjon er en viktig del av dyrskuet kommer vel så mange for å handle eller gå i tivoli.

Dyrskuet i Lyngdal eies og drives av Ungdomslaget Lyngdølen, Lyngdal Røde Kors, Lyngdal Skytterlag og Lyngdal Idrettslag.

## Se også
* Dyrsku'n i Seljord

## Eksterne lenker
*
Gabriel de Grammont

**Gabriel de Grammont** (født 1486, død 26. mars 1534) var en av den katolske kirkes kardinaler. Han var biskop av Tarbes, og kong Frans I av Frankrikes ambassadør ved Pavestolen.

Han ble kreert til kardinal 8. juni 1530 av pave Klemens VII, med *[[San Giovanni a Porta Latina]]* som tittelkirke, men opterte senere for  *[[Santa Cecilia in Trastevere|Santa Cecilia]]*.

## Eksterne lenker
* Biografi på The Cardinals of the Holy Roman Church
Lyngdal Cup

**Lyngdal Cup** er en fotballturnering for gutter og jenter i alderen 10, 11, 12, 13 og 14 år. Turneringen arrangeres av Lyngdal Idrettslag den første helgen i august, og alle kampene avvikles på Lyngdal Stadion. Turneringen er åpen for alle, men det er i all hovedsak lag fra Vest-Agder og Rogaland som deltar.

Turneringen ble avholdt første gang i 1981, og har siden da vokst fra 16 lag til rundt 200 lag. Tall fra 25-årsmarkeringen viste et totalt overskudd siden oppstarten på rundt 11 millioner kroner. Overskuddet har bidratt til å bygge og vedlikeholde Lyngdal Stadion, et idrettsanlegg som Ivar Hoff under et besøk i Lyngdal beskrev som «Norges fineste breddeidrettsanlegg».

## Turneringsplan
Det spilles 7er-fotball i alle klasser, og hver kamp varer i 2 x 18 minutter.
### Onsdag
* Ankomst og utdeling av cup-effekter
* Kveldsmat for innehavere av A-kort
* Lagledermøte

### Torsdag
* Seriekamper for alle lag
* Opptog for å markere starten på Lyngdal Cup
* Keeperskole

### Fredag
* Seriekamper for alle lag
* Keeperskole
* Diskotek

### Lørdag
* Seriekamper for spillere i klassene Jenter 10, Jenter 11, Jenter 12, Gutter 10, Gutter 11 og Gutter 12
* Cup-spill for spillere i klassene Jenter 13, Jenter 14, Gutter 13 og Gutter 14
* Keeperskole
* Premieutdeling

### Søndag
* Seriekamper for spillere i klassene Jenter 10, Jenter 11, Jenter 12, Gutter 10, Gutter 11 og Gutter 12
* Cup-spill for spillere i klassene Jenter 13, Jenter 14, Gutter 13 og Gutter 14
* Premieutdeling

## Eksterne lenker
* 
*
Cristoforo Giacobazzi

**Cristoforo Giacobazzi** eller **Giacobacci, Jacovazzi, Jacovacci, Iacobatius, Jacobazio,  Jacobatii** (født i 1499 i Roma, død 7. oktober 1540 i Perugia) var en av Den katolske kirkes kardinaler. 

Han ble biskop av Cassano i 1523 da hans onkel, kardinal Domenico Giacobazzi, avstod dette bispesetet i hans favør. Det var biskop Octavio de Cesi av Cervia som bispeviet ham, men ikke før den 26. desember 1530. 
    
I 1534 ble biskop Cristoforo Giacobazzi datarius i Roma, og året etter medlem av en kommisjon som hadde til oppdrag å reformere den romerske kurie.

Han ble kreert til kardinal 22. desember 1536 av pave Paul III.

## Referanser


## Kilder
* Biografi på The Cardinals of the Holy Roman Church
Jacopo Sadoleto

** Jacopo Sadoleto **, eller ** Giacomo Sadoleto ** (født 12. juli 1477 Modena i Italia, død 18. oktober 1547 i Roma) var en av den katolske kirkes kardinaler.

## Liv og virke
### Bakgrunn
Han fikk en humanistisk dannelse ved universitetet i Ferrara, der han studerte filosofi, poesi, gresk og latin), og deretter studerte han jus i Roma. En av hans hovedinteresser var arkeologi.

### Arkeolog, dikter
Han ble kannik ved kirken S. Lorenzo in Damaso i Roma i 1503, og deltok under de arkeologiske utgravninger som ble fremmet av paven for å få frem det antikke Romas storhet. Han vant sror anerkjennelse som fagmann i klassiske språk og dessuten for sitt dikteriske talent – fra ham stammer det verk fra 1506 som ble skrevet i anledning gunnet av Laokoon-gruppen, *De Laocoontis statua*

### Den romerske kurie
I 1513 ble han og den fremtidige kardinal Pietro Bembo sekretærer til pave Leo X; han beholdt dette vervet til 1527 med unntak av det korte pontifikatet under Hadrian VI. I kraft av denne stillingen kom han i befatning med folk som Desiderius Erasmus, Martin Luther, Philipp Melanchthon, kong Henrik VIII av England, Thomas More og Johannes Reuchlin.

### Biskop
I 1517 ble han valgt til biskop av Carpentras i Frankrike. Han ønsket å bosette seg der, men paven holdt ham tilbake i Roma fordi han hadde behov for hans tjenester der. Mewn straks Leo X døde dro han til Carpentras.

Pave Klemens VII kalte ham imidlertid til Roma for å bli sekretær på nytt, men denne gangen stilte Sadoleto som betingelse at han skulle få vende tilbake til sitt bispedømme etter tre år. Dermed var han ute av Roma under *"[[Sacco di Roma]]"* i 1527. I 1535 kalte pave Paul III ham på nytt til Roma, og sørget for at Carpentras fikk en ny biskop.

### Kardinal
Han ble kreert til kardinal 22. desember 1536 av pave Paul III, med *[[San Callisto]]* som tittelkirke; med tiden byttet han til *[[Santa Balbina all'Aventino]]* og til *[[San Pietro in Vincoli]]*.

I 1538 ble han utnevnt til en kardinalskommisjon som hadde til oppgave å forberede et reformkonsil. De øvrige i kommisjonen var kardinalene Giovanni Domenico de Cupis, Lorenzo Campeggio, Giacomo Simoneta, Gasparo Contarini, Gian Pietro Carafa, Girolamo Ghinucci, Alessandro Cesarini og Reginald Pole.

Hans kritikk av kirkelige misforhold førte til at han tiltrakk seg kritikk og mistanker. Han viste sig imidlertid som en av den katolske kirkes fremste samtidens apologeter ved sitt skriv til Genève i 1539 og oppfordret folk der å vende tilbake til den katolske tro. Det ble besvart av Jean Calvin og medvirket til dennes tilbakekallelse til Genève fra Strasbourg.

Etter jesuittordenens fremtreden kom Sadoleto mer i skyggen, skjønt han medvirket til forberedelsene til Tridentinerkonsilet.

## Litteratur
* 
* Wolfgang Reinhard: *Die Reform in der Diözese Carpentras unter den Bischöfen Jacopo Sadoleto, Paolo Sadoleto, Jacopo Sacrati und Francesco Sadoleto 1517–1596*. Aschendorff, Münster 1966.
*
*Pericaud, Antoine. *Fragments biographiques sur Jacob Sadolet* (Lyon, 1849)
*
*
* 

## Referanser


## Eksterne lenker
* Biografi på The Cardinals of the Holy Roman Church
Fylkesvei 222

**Fylkesvei 222** (**Fv222**) går mellom Hamar stasjon i Hamar og Kolomoen i Stange

Før 1. januar 2010 var veien riksvei, etter at regionsreformen trådte i kraft har den status som fylkesvei.

2019 ble den tidligere strekningen mellom Hamar stasjon og Vien del av fylkesvei 224.

## Kommuner og knutepunkter
###### 

## Referanser




## Eksterne lenker
* Vegvesenets vegkart 
*
Skummeslövsstrand

**Skummeslövsstrand** er et tettsted i Laholm kommune i Hallands län i Halland i Sverige. Det ligger langs vestkysten, på grensen til Skåne. Det er et turiststed, kjent for vakre, lange strender. I 2010 hadde tettstedet 491 innbyggere.

Skummeslövsstrand har vokst frem som et badested ved Laholmsbukten mellom Mellbystrand og Hemmeslövsstrand på Hallands sydspiss. Skummeslövsstrand ligger i den sørlige delen av Sveriges lengste sandstrand, som er 12 kilometer lang.

Stedet ble anlagt av på 1920-tallet, da handelsmannen Carl Wingren med kompanjonger kjøpte strandnære områder av lokale bønder, og stykket dette ut til tomter for sommerhytter og barnekolonier. De siste årene har antallet fastboende økt kraftig. I dag er ca. 25 prosent av husene bebodd året rundt.

## Sport og fritid
I Skummeslövsstrand er det et varmebadanlegg, en tennisstadion med ni grusbaner (blant Sveriges største utendørsanlegg for tennis), en 12-hulls golfbane (pay&play) og et par campingplasser. 

## Kuriosa
*Skummeslövsstrand er, med sine 17 bokstaver, det poststedet i Sverige som har flest bokstaver.
*Mats Wilander spilte sin første offisielle tenniskamp i Skummeslövsstrand.

## Referanser
Mathias Grönberg

**Mathias Grönberg** (født 1970) er en svensk profesjonell golfspiller.

Grönberg ble født i Stockholm og begynte på en svensk golfskole da han var 15 år gammel. Han ble raskt medlem av det svenske juniorlandslaget. Som 18-åring bidro han i stor grad til Sveriges seier i Eisenhower Trophy, der han tidligere hadde vunnet individuelt. Etter seieren med landslaget ble han profesjonell i 1990. Etter noen år på Challenge-touren fikk han fullt medlemskap på Europatouren i 1994. Det første året endte han på 86.-plass på pengelisten (*Order of Merit*). Grönberg tok sin første seier på Europatouren året etter da han vant European Masters, og endte 1995-sesongen som nr. 22 på pengelisten.

I 1998 vant Grönberg sin andre turnering på Europatouren, i Smurfit European Open. Seiersmarginen var 10 slag, og ingen annen spiller vant så stort på touren det året. Dette året kom han på 10.-plass på pengelisten. Grönbergs fremgang gav ham plass på det svenske laget i Dunhill Cup og World Cup of Golf. Han tok sin tredje turneringsseier i South African Open Championship i 2000, og den fjerde i Italian Open Telecom Italia i 2003. I 2004 mistet Grönberg plassen på Europatouren etter en dårlig sesong med 132.-plass på pengelisten, men isteden ble han, etter syv forsøk, medlem av den amerikanske PGA-touren.

## Meritter
### Seire på Europatouren
* 1995: European Masters
* 1998: Smurfit European Open
* 2000: South African Open Championship
* 2003: Italian Open Telecom Italia

## Eksterne lenker
* 
*
Morfin

**Morfin** er et legemiddel som blant annet brukes til smertelindring. Det er klassifisert som et alkaloid opioid-analgetikum og et narkotikum.

Morfin er en av hovedbestanddelene i opium og er grunnlaget for fremstilling av heroin, kodein og andre opiumsderivater (opioider) som brukes som smertestillende, hostedempende og stoppende midler. Noen av disse stoffene misbrukes også som rusmidler (narkotika). Det er fare for blant annet pusteproblemer ved overdosering.

## Historie
Morfin ble første gang isolert fra opium i 1804 av den tyske farmasøyten Friedrich Sertürner. Han kalte stoffet *Morphium* etter Morfevs, en gresk gud for søvn og drømmer. Med oppfinnelsen av den medisinske sprøyte i 1853 tok en i bruk det nye stoffet, ofte for å «kurere» avhengighet til opium eller alkohol. 

Stoffet ble mye brukt i den amerikanske borgerkrigen, og over  soldater pådro seg «soldatsykdommen», med andre ord morfinavhengighet.

## Faren for avhengighet
På grunn av faren for avhengighet ved langtidsbruk, som skyldes stoffets sterkt vanedannende egenskap, unngår man i dag bruk av stoffet hvis mulig. Likevel regnes kortvarig bruk i en klinisk akutt situasjon som akseptabelt fordi det naturlig nok ikke er like vanedannende.

## Produktnavn i Norge
* *Dolcontin* (Pfizer)
* *Morfin*, (Nycomed Pharma)
* *Malfin*, ([Teva])

## Se også
* Psykoaktivt stoff
* Opium
* Rusmidler
Henseid

**Henseid**, eller **Henneseid**, er ei grend og en grunnkrets sørøst i Drangedal kommune i Telemark. I vest grenser den mot kretsen Straume og i øst mot *Sannes*. Stedet har fått navn etter sin hovedgård, som igjen har navn etter det gamle mannsnavnet «Heðinn». Opprinnelig var altså navnet «Heðinnseid», men har blitt skrevet på forskjellige måter opp gjennom årene; Henszø (1528), Hensze (1585), Hennesø (1593), Henneszo (1604), deretter Hennesøe fra 1723 og minst 100 år framover .

Grenda omfatter ca. 65 husstander. I tillegg finnes det en god del fritidsboliger i området, hovedsakelig i tilknytning til innsjøen Toke.

Henseid skole, som da også betjente kretsene Straume og Sannes, ble &ndash; tross beboernes lange og iherdige kamp &ndash; nedlagt høsten 2004. Elever herfra må til Drangedal 10-årige skole i kommunesenteret Prestestranda .

Avstanden til Grenland er kort, og dette preger også yrkeslivet i grenda. Om lag halvparten av de yrkesaktive pendler til Grenland mens den andre halvparten arbeider innen kommunen, hovedsakelig i primærnæringer  og offentlig virksomhet. FV356 (Sannesveien), som går gjennom grenda, fører til Grenland.

Henseid har flere foreninger og lag som avspeiler beboernes fritidsinteresser. Deres hovedarbeidsområder er drift av grendehus og forskjellige håndverks- og kulturaktiviteter. Henseid idrettslag driver bl.a. med trim, luftgeværskyting og skiaktiviteter med lysløype. Her finnes også båtforening, med eget bryggeanlegg innerst i Solvik-kilen.

## Tømmerdrift
Ved Henseid fantes ett av flere sjekkpunkt når det gjaldt tømmerfløtningen i Drangedal. Tømmeret som ble fløtet medstrøms nedover Toke ble reorganisert utenfor Henseidkilen og sendt videre ned til Kragerø hvor det ble overtatt av oppkjøperne.

Det var også en del tømmerdrift på Henseid. På gårdene innover i Henseidgrenda ble det hogget tømmer, og dette ble fløtet ned den lille elva som går fra Damkjenn ned til Henseidkilen i Toke. I dag går det en sti langs deler av denne elva hvor man kan se spor etter tømmerdriften som en gang var der. (Selve Henseidvannet dreneres andre veien, mot Lunde.). Tømmerdriften på Toke foregikk fra omkring 1530 til 1970-80.

## Noen avstander fra Henseid

*Kragerø: 40&nbsp;km.
*Skien: 40&nbsp;km.
*Porsgrunn: 37&nbsp;km.
*Oslo: 176&nbsp;km.
*Bø (Telemark): 66&nbsp;km.
*Prestestranda: 15&nbsp;km.
*Gautefall: 32&nbsp;km.

## Referanser
Cold Roses

***Cold Roses*** er Ryan Adams' sjette offisielle album. Det er gitt ut under navnet Ryan Adams and the Cardinals den 2. juli 2005. Albumet går mer tilbake til country i forhold til Adams' tidligere album.

## Sporliste
### Disk en
# «Magnolia Mountain» 
# «Sweet Illusions»
# «Meadowlake Street»
# «When Will You Come Back Home»
# «Beautiful Sorta»
# «Now That You're Gone»
# «Cherry Lane»
# «Mockingbird»
# «How Do You Keep Love Alive»

### Disk to
# «Easy Plateau»
# «Let It Ride»
# «Rosebud»
# «Cold Roses»
# «If I Am a Stranger»
# «Dance All Night»
# «Blossom»
# «Life Is Beautiful»
# «Friends»

## Eksterne lenker
*
Hard Rock Cafe

**Hard Rock Cafe International, Inc.** er et selskap som eier og driver en interkontinental restaurantkjede med 179 serveringssteder i 68 land. Det eies av indianerstammen seminole fra Florida i USA. Hovedkontoret befinner seg i Orlando.

Den første Hard Rock Cafe åpnet dørene i London 14. juni 1971. Konseptet var utviklet av Isaac Tigrett og Peter Morton og ble umiddelbart en suksess. Det hele startet som en spøk. De to innehaverne var entusiastiske rockefans, som levde av å lage amerikansk mat på restauranten. Eric Clapton var stamgjest og ble god venn med Tigrett og Morton. Han forærte dem en av gitarene sine, som de etterhvert hengte på veggen. Bare én uke senere fikk de tilsendt en ny gitar, denne gangen fra Pete Townshend, gitarist i The Who. Sammen med gitaren fulgte en lapp der det sto «Min gitar er like god som hans, m.v.h. Pete». Etter dette sluttet aldri gitarene å komme. I dag er samlingen på mer enn  gitarer, trommesett, piano, mikrofoner, T-skjorter, drakter, hatter, briller, sko, biler, sykler og en buss. Dette er, med god margin, den største og mest verdifulle samlingen i sitt slag i verden.

Internasjonaliseringen av konseptet ble startet i 1982 da Tigrett etablerte kafeer i Los Angeles, San Francisco, Chicago og Houston. Tigrett sørget for at New York, Dallas, Boston, Washington D.C., Orlando, Paris og Berlin ble en del av kjeden.

I 1990 begynte Rank Group Plc oppkjøp av eierandeler og fortsatte ekspansjonen. Etter hvert fikk selskapet full kontroll over hele den globale virksomheten som ble lagt inn i selskapet Hard Rock International, Inc. Dette selskapet og tilhørende aktiva ble i mars 2007 kjøpt fra Rank Group av indianerstammen seminole for 965 millioner USD.

Hard Rock Cafe er angivelig oppkalt etter The Doors' musikkalbum *[[Morrison Hotel]]* (1970), som i sin tur gjenspeiler navnet på en tidligere bar i Los Angeles som er avbildet på baksiden av albumet. 

I tillegg til restaurantene eier kjeden flere casino og hoteller rundt om i verden.

Norges første Hard Rock Cafe åpnet 12. desember 2005 og lå på Karl Johans gate i Oslo. Den ble lagt ned i 18. desember 2021. Nå er Norges eneste restaurant i Tromsø, verdens nordligste Hard Rock Cafe (bygningen som huser denne Hard Rock Cafe ble bygget i 1868 og ble besøkt av den norske oppdageren Roald Amundsen).

## Galleri

Hard Rock Orlando.jpg|Hard Rock Cafe i Orlando
Hollywood Hard Rock Cafe P4050205.jpg|Hard Rock Cafe i Hollywood
HRC NY.jpg|Hard Rock Cafe på Broadway
MBHardRockCafe.jpg|Hard Rock Cafe i Myrtle Beach
Hard Rock Cafe London.jpg|Hard Rock Cafe i London
Hard Rock Cafe Manchester 03.JPG|Lysskilt i Manchester
HRC in dublin.JPG|Hard Rock Cafe i Dublin
Hard Rock Warszawa.JPG|Hard Rock Cafe i Warszawa, like ved sentralstasjonen og Palasset for kultur og vitenskap
Hard Rock Santa Cruz de la Sierra.jpg|Hard Rock Cafe i Santa Cruz de la Sierra i Bolivia
Hard Rock Cafe Moscow 03.jpg|Hard Rock Cafe i Moskva
Hard rock japan.jpg|Hard Rock Cafe i Tokyo


## Referanser


## Eksterne lenker
*
George Burley

**George Burley** (født 3. juni 1956 i den  skotske byen Cumnock, Ayrshire) er en tidligere skotsk landslagsspiller i fotball. Han har også vært manager for tre engelske fotballklubber og en skotsk klubb. Haner nå manager i Crystal Palace.

## Biografi
Burley startet sin fotballkarriere som  læregutt i Ipswich Town. Her ble han i 13 år, og han spilte over 500 kamper for Suffolk klubben. Deretter dro han til  Sunderland, og i denne klubben var han i tre år. I de neste årene av spillerkarrieren var han innom klubbene Gillingham, Motherwell og Ayr United. I 1993 reiste han til  Falkirk som spiller, men kom raskt tilbake til Motherwell.

Han debuterte på  mot 19. mai 1979. Totalt spilte han 11 landskamper for Skottland.

I 1994 returnerte han til  East Anglia som spillende manager i Colchester United. Bare seks måneder senere fikk han jobben som manager i sin tidligere klubb, Ipswich Town med Dale Roberts som sin assistent.

I løpet av de åtte årene han var manager i Ipswich fikk han klubben opp i Premier League etter å ha vunnet play-off-finalen på Wembley. Deretter skaffet han Ipswich en overraskende 5.-plass, og UEFA-Cup spill, i deres første sesong i Premier League. For denne prestasjonen fikk han utmerkelsen **Årets manager** i Premier League. Den neste sesongen ble det imidlertid nedrykk og Ipswich slet i 1. divisjon sesongen etter. Derfor ble Burley enig med klubben om å si opp kontrakten i 2002. Etter Ipswich hadde han en periode med suksess i Derby County der han omformet laget fra å være i nedrykksonen til et lag som kvalifiserte seg til play-off for opprykk til Premier League. På grunn av uenigheter med styret valgte han å si opp sin kontrakt med Derby.

Den 30. juni 2005 ble han ny manager for den skotske klubben Hearts, men allerede 21. oktober 2005 fikk han sparken. Siden Hearts ledet ligaen med åtte seire og to uavgjorte kamper er det tvilsomt om avgangen skyldes sportslige resultater. Siden den litauiske forretningsmannen Vladimir Romanov skaffet seg et flertall av klubbens aksjer samme dag, er det mer naturlig å spekulere i det som årsak til avgangen.

Han ble ansatt som manager i Southampton den 23. desember 2005 hvor han var til 2008 da han ble ny landslagssjef for Skottland.

## Karriere som spiller

### Landslagskarriere for Skottland

## Karriere som manager

### Klubblag

## Referanser


## Eksterne lenker
*